OKRESNÁ PROKURATÚRA DUNAJSKÁ STREDA 
Nám. sv. Štefana 1, 929 21 Dunajská Streda 1

Číslo: 1 Pv 720/15/2201	Dunajská Streda 02.08.2016 
EEČ: 2-16-58-2016

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Dunajská Streda 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX 2134/6
väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
v období od XXXXX do XXXXX v mieste svojho trvalého bydliska, v XXXXX na ulici XXXXX XXXXX okres Dunajská Streda a všade tam, kde sa v tomto období zdržiaval, zanedbával plnenie vyživovacej povinnosti voči svojím synom, mal. XXXXX hoci z ust. § 62 a nasl. Zákona o rodine mu vyplýva povinnosť prispievať na ich výživu a rozsudkom Okresného súdu Dunajská Streda, číslo konania 14 P 19/2015-37 zo dňa 20.05.2015, s právoplatnosťou od 01.07.2015 mu bolo stanovené prispievať na ich výživu čiastkou po XXXXX,- Eur, ktorá suma zodpovedá čiastke 30% zo sumy životného minima na jedno neplnoleté nezaopatrené dieťa, vždy vopred, najneskôr do 15-teho dňa v mesiaci, k rukám oprávnenej osoby, XXXXX, nar. XXXXX čím za horeuvedené obdobie mu z titulu výživného vznikla podlžnosť vo výške XXXXX- Eur k jeho rukám,  
pretože trestnosť činu zanikla, a trestný čin nemal trvalo nepriaznivé následky a obvinený svoju povinnosť dodatočne splnil skôr než sa súd odobral na záverečnú poradu. 

.  
 
Odôvodnenie:
Poverený príslušník Obvodného oddelenia PZ Dunajská streda (ďalej len „poverený príslušník PZ“) uznesením pod č.: ČVS:XXXXX zo dňa 11.12.2015 začal podľa § 199 ods. 1 Tr. por. trestné stíhanie a následne dňa 01.04.2016 podľa § 206 ods. 1 Trestného poriadku vzniesol obvinenie Csabovi Skodovi pre prečin zanedbania povinnej výživy podľa § 207 ods. 1 Trestného zákona, ktorý sa mal stať na tom skutkovom základe ako je uvedené vo výrokovej časti tohto uznesenia. 

Dôkazmi zadováženými v priebehu prípravného konania bolo preukázané spáchanie skutku, a to výpoveďou oprávneného XXXXX ako aj listinnými dôkazmi.  

	V priebehu vyšetrovania z výsluchu oprávneného XXXXX vyplynulo, že obvinený si neplnila svoju vyživovaciu povinnosť voči svojim synom mal. XXXXX v období od 15.07.2015 až do 15.04.2016, kedy dňa 05.05.2016 v rámci výsluchu oprávnený XXXXX uviedol, že obvinený  svoju podlžnosť na výživnom v plnom rozsahu vyrovnal, a to tým spôsobom, že mu peniaze zaslal cestou pošty na jeho adresu, a on peniaze osobne prevzal, čím podlžnosť na výživnom vyrovnal v celom rozsahu, vrátane mesiaca apríl/2016.

	Obvinený o predmetnej platbe vo výške XXXXX,- Eur predložil poverenému príslušníkovi PZ potvrdenie – kópiu poštovej poukážky.

	Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu.

	Podľa § 86 písm. a) Tr. zák. trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a obvinený svoju povinnosť dodatočne splnil skôr než sa súd odobral na záverečnú poradu.

S poukazom na uvedené skutočnosti obvinený svojím konaním naplnil zákonné znaky účinnej ľútosti pri prečine zanedbania povinnej výživy v zmysle § 86 písmeno a) Trestného zákona. 
   
	Z vyššie uvedených dôvodov som preto rozhodol tak, ako je to uvedené vo výrokovej časti tohto uznesenia.
 
Poučenie:
Proti tomuto uzneseniu je prípustná sťažnosť,  ktorú je možné podať do 3 
                   dní od jeho doručenia na Krajskú prokuratúru v Trnave cestou označenej 
                   prokuratúry. Sťažnosť má odkladný účinok.  

. 

JUDr. Stanislav Bohunický 
prokurátor